
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
,,În slujba oamenilor”


Nr._____________
RAPORT DE SPECIALITATE

pentru îndreptarea unei erori materiale din  Hotărârile de Consiliu Locale ale Municipiului Timișoara privind acordarea subvențiilor locale în baza Legii nr 34/1998 pentru asociații, fundații și culte recunoscute în România, prin includerea în liniile prioritare subvenționate  și a serviciilor sociale cu cod serviciu social 8899 CPDH- II
Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.


Conform Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autorităţile administraţiei publice locale ” încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”, iar conform art. 136, alin (1), lit. a din bugetele locale ale comunelor, oraşelor şi municipiilor, respectiv din bugetele locale ale sectoarelor municipiului Bucureşti se alocă fonduri pentru ” finanţarea serviciilor sociale aflate în administrare proprie, contractate sau subvenţionate în condiţiile legii, ori cofinanţate în baza contractelor de parteneriat”;
Legea nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare, respectiv Normele metodologice de aplicare a prevederilor Legii nr. 34/1998 asigură cadrul legal propice pentru utilizarea banilor publici într-un mod transparent și asigurând condiții egale tuturor furnizorilor privați de serviciu sociale care solicită acordarea subvenției.

În scopul completării serviciilor sociale furnizate de Direcția de Asistență Socială a municipiului Timișoara și pentru a veni în sprijinul diverselor categorii de persoane aflate în dificultate din comunitatea locală, în anii 2016, 2017 și 2018  au fost întreprinse demersuri în vederea subvenționării din bugetul local al unor furnizori privați de servicii sociale, fiind stabilite inclusiv liniile prioritare pentru finanțarea din bugetul local.
Printre furnizorii privați cărora, în urma derulării procedurii de selecție,  li s-a aprobat acordarea de subvenție în baza Legii 34/1998 se află și Asociația Evanghelistică și de Caritate Isus Speranța României cu unitățile de asistență socială ″Cantina Socială Mobilă MANA″ și Serviciul de Ocrotire a Tinerilor Dezinstituţionalizaţi/Fără adăpost "Frații lui Onisim".

Prin adresa înregistrată cu nr. 2668/27.02.2019 la Direcția de Asistență Socială a Municipiului Timișoara, Asociația Evanghelistică și de Caritate Isus Speranța României aduce la cunoștința acesteia îndreptarea unei erori materiale efectuate în Registrul Unic al Furnizorilor de Servicii Sociale din România (administrat de către Ministerul Muncii și Justiției Sociale)  și din Licența de funcționare aferentă serviciului social ″Cantina Socială Mobilă MANA″ prin corectarea codului aferent serviciului social din CPDH – I în CPDH - II. 
Astfel, în vederea corelării înscrisurilor din Registrul Unic al Furnizorilor de Servicii Sociale din România și din Licența de funcționare aferentă serviciului social ″Cantina Socială Mobilă MANA″ cu prevederile hotărârilor de consiliu local ale municipiului Timișoara privind acordarea de subvenții în baza Legii 34/1998 propunem  îndreptarea erorii materiale din conținutul acestora prin înlocuirea sintagmelor: „8899 CPDH – I” cu   sintagma „8899 CPDH- I și II” respectiv,  sintagma  „Cantine sociale”  cu „Cantine sociale și Servicii mobile de acordare a hranei”. Menționăm faptul că îndreptarea erorii materiale  nu presupune alocarea unor fonduri suplimentare din bugetul local.

